બોલિવૂડની નવી ક્વીન આલિયા ભટ્ટ તેની લેટેસ્ટ ફિલ્મ ‘રાઝી' સાથે બોક્સ-ઓફિસ પર રાજ કરી રહી છે. મેઘના ગુલઝાર દ્વારા ડિરેક્ટેડ આ ફિલ્મ સો કરોડની ક્લબમાં સામેલ થઈ ગઈ છે. ખાસ વાત એ છે કે, આ ફિલ્મ હરિન્દર સિક્કાની બુક ‘કોલિંગ સહમત' પર આધારિત હતી. ગયા વર્ષે રિલીઝ થયેલી સોનાક્ષી સિંહાની ફિલ્મ ‘નૂર' પણ પાકિસ્તાની રાઇટર સબા ઇમ્તિયાઝની નોવેલ ‘કરાચી યુ આર કિલિંગ મી' પર આધારિત હતી. એટલું જ નહીં આગામી સમયમાં ‘ઠગ્ઝ ઓફ હિન્દોસ્તાં'થી લઈને ‘ધ ઝોયા ફેક્ટર' સુધી એવી અનેક ફિલ્મ્સ જોવા મળશે કે જેનો આધાર કોઈને કોઈ નોવેલ કે સ્ટોરી છે. એવામાં એ કહેવું અયોગ્ય નહીં હોય કે, બોલિવૂડવાળા વધુ એક વખત પોતાની સ્ટોરીઝ માટે સાહિત્ય તરફ વળ્યા છે. જે એક પોઝિટિવ બાબત છે.